 Levitikọs 11  Jehova wee gwa Mozis na Erọn okwu, sị ha:Gwanụ ụmụ Izrel, sị, Nke a bụ ihe e kere eke dị ndụ nke unu nwere ike iri nime anụmanụ niile dị nelu ala:Ihe ọ bụla e kere eke nke ụkwụ ya wara njakpa, nke ụkwụ ya nwekwara mkpịwa, nke na-atagharịkwa ọnụ netiti anụmanụ, ọ bụ ya ka unu nwere ike iri.Ọ bụ naanị nke a ka unu na-agaghị eri netiti anụ ndị na-atagharị ọnụ na ndị ụkwụ ha wara njakpa: kamel, nihi na ọ na-atagharị ọnụ ma ụkwụ ya awaghị njakpa. Ọ bụụrụ unu ihe na-adịghị ọcha.Unu erikwala ewi nkume, nihi na ọ na-atagharị ọnụ ma ụkwụ ya awaghị njakpa. Ọ bụụrụ unu ihe na-adịghị ọcha.Unu erikwala ùrúrù, nihi na ọ na-atagharị ọnụ ma ụkwụ ya awaghị njakpa. Ọ bụụrụ unu ihe na-adịghị ọcha.Unu erikwala ézì, nihi na ụkwụ ya wara njakpa, ụkwụ ya nwekwara mkpịwa, ma ọ naghị atagharị ọnụ. Ọ bụụrụ unu ihe na-adịghị ọcha.Unu erila anụ ha, unu emetụkwala ozu ha aka. Ha bụ ihe na-adịghị ọcha nye unu.Nke a bụ ihe unu nwere ike iri nime ihe ọ bụla dị nime mmiri: Ihe niile nwere ntù na akpịrịkpa, nke dị nime mmiri, noké osimiri nakwa niyi, unu nwere ike iri ha.Ihe niile dị noké osimiri nakwa niyi, nke na-enweghị ntù na akpịrịkpa, nime ihe ọ bụla e kere eke na-enupụta nìgwè nakwa nime mkpụrụ obi ọ bụla dị ndụ nke dị nime mmiri, ha bụ ihe unu ga na-asọ oyi.Ee, ha ga-abụrụ unu ihe na-asọ oyi. Unu erila anụ ha, ozu ha ga na-asọkwa unu oyi.Ihe ọ bụla dị nime mmiri nke na-enweghị ntù na akpịrịkpa bụ ihe unu ga na-asọ oyi.Anụ ufe ndị a ga-abụ ihe unu ga na-asọ oyi. E kwesịghị iri ha eri. Ha bụ ihe na-asọ oyi: ugo na ugo na-eri azụ na udele ojii,na égbé uhie na égbé ojii, nụdị ya dị iche iche,na ugoloọma ọ bụla, nụdị ya dị iche iche,na enyí nnụnụ na ikwiikwii na nnụnụ mmiri na agụ nkwọ, nụdị ya dị iche iche,na ikwiikwii nta na nnụnụ mmiri bụ kọmọrant na ikwiikwii ntị ogologo,na ọbọgwụ mmiri na okwolo na udele,na ụgbala ọcha na ụgbala mmiri, nụdị ya dị iche iche, na nnụnụ huupu na ụsụ.Ihe ọ bụla e kere eke na-enupụta nìgwè nke nwere nku bụ nke ji ụkwụ anọ eje ije bụ ihe unu ga na-asọ oyi.Ọ bụ naanị nke a ka unu nwere ike iri nime ihe niile e kere eke na-enupụta nìgwè bụ ndị nwere nku, ndị ji ụkwụ anọ eje ije, ndị nwere ụkwụ e ji amali elu bụ ndị ha ji amali elu nelu ala.Ndị a ka unu nwere ike iri nime ha: igurube na-enugharị enugharị, nụdị ya dị iche iche, na ụdị igurube a na-eri eri, nụdị ya dị iche iche, na mbụzụ, nụdị ya dị iche iche, na ụkpara, nụdị ya dị iche iche.Ihe ọ bụla ọzọ e kere eke na-enupụta nìgwè, nke nwere nku, nke nwekwara ụkwụ anọ, bụ ihe unu ga na-asọ oyi.Ihe ndị a ga-eme ka unu ghọọ ndị na-adịghị ọcha. Onye ọ bụla metụrụ ozu ha aka ga-abụ onye na-adịghị ọcha ruo mgbede.Onye ọ bụla nke bu ozu ha nahụ ya ga-asụ uwe ya, ọ ga-abụ onye na-adịghị ọcha ruo mgbede.Anụmanụ ọ bụla nke ụkwụ ya wara njakpa ma ụkwụ ya enweghị mkpịwa, nke na-adịghịkwa atagharị ọnụ, bụụrụ unu ihe na-adịghị ọcha. Onye ọ bụla metụrụ ha aka ga-abụ onye na-adịghị ọcha.Ma ihe ọ bụla e kere eke nke ji ọbụ ụkwụ na ọbụ aka ya eje ije netiti ihe niile e kere eke ndị na-eji ụkwụ anọ eje ije ga-abụrụ unu ihe na-adịghị ọcha. Onye ọ bụla metụrụ ozu ha aka ga-abụ onye na-adịghị ọcha ruo mgbede.Onye ọ bụla nke buru ozu ha ga-asụ uwe ya, ọ ga-abụ onye na-adịghị ọcha ruo mgbede. Ha ga-abụrụ unu ihe na-adịghị ọcha.Nke a ga-abụrụ unu ihe na-adịghị ọcha netiti ihe e kere eke na-enupụta nìgwè nelu ala: nkapị na òké na-amali elu na ngwere, nụdị ya dị iche iche,na agụ ụlọ na oroburu na ngwere mmiri na ngwere ájá na ogwumagala.Ihe ndị a ga-abụrụ unu ihe na-adịghị ọcha netiti ihe niile e kere eke na-enupụta nìgwè. Onye ọ bụla metụrụ ozu ha aka ga-abụ onye na-adịghị ọcha ruo mgbede.Ihe ọ bụla ozu nke ọ bụla nime ha dakwasịrị ga-aghọ ihe na-adịghị ọcha, ma ọ bụ arịa e ji osisi mee ma ọ bụ uwe ma ọ bụ akpụkpọ anụ ma ọ bụ ákwà iru uju. A ga-asụnye arịa ọ bụla a na-eji eme ihe nime mmiri, ọ ga-abụkwa ihe na-adịghị ọcha ruo mgbede, mgbe ahụ ọ ga-adị ọcha.Ma ite ụrọ ọ bụla nke ozu nke ọ bụla nime ha dabara, ihe ọ bụla dị nime ya ga-aghọ ihe na-adịghị ọcha, unu ga-akụrikwa ya.Ụdị ihe ọ bụla a na-eri eri nke mmiri si na ya wụsara ga-aghọ nke na-adịghị ọcha, ihe ọṅụṅụ ọ bụla nke dị narịa ọ bụla, nke mmiri si na ya bara, ga-aghọkwa nke na-adịghị ọcha.Ihe ọ bụla ozu nke ọ bụla nime ha dakwasịrị ga-aghọ ihe na-adịghị ọcha. Ma ọ bụ ekwú ma ọ bụ ihe a na-adọkwasị ite, a ga-akụtu ya. Ha bụ ihe na-adịghị ọcha, ha ga-abụrụ unu ihe na-adịghị ọcha.Ọ bụ naanị iyi na olulu a hapụrụ ka mmiri dọrọ nime ya ga-adịrị ọcha, ma onye ọ bụla metụrụ ozu ha aka ga-abụ onye na-adịghị ọcha.Ọ bụrụ na ozu nke ọ bụla nime ha adaa nelu mkpụrụ akụkụ ọ bụla a ga-akụ akụ, ọ dị ọcha.Ma ọ bụrụ na a wụsa mmiri ná mkpụrụ, akụkụ ọ bụla nke ozu ha adaa nelu ya, ọ ga-abụrụ unu ihe na-adịghị ọcha.Ọ bụrụ na nke ọ bụla nanụmanụ unu nke bụụrụ unu ihe oriri anwụọ, onye ọ bụla metụrụ ozu ya aka ga-abụ onye na-adịghị ọcha ruo mgbede.Onye riri akụkụ ọ bụla nke ozu ya ga-asụ uwe ya, ọ ga-abụ onye na-adịghị ọcha ruo mgbede; onye bupụkwara ozu ya ga-asụ uwe ya, ọ ga-abụkwa onye na-adịghị ọcha ruo mgbede.Ihe ọ bụla e kere eke nke na-enupụta nìgwè nelu ala bụ ihe na-asọ oyi. A gaghị eri ya eri.Ihe ọ bụla e kere eke nke na-akpụ akpụ na ihe ọ bụla na-eji ụkwụ anọ eje ije ma ọ bụ nke ọ bụla nwere ọtụtụ ụkwụ nime ihe niile na-enupụta nìgwè nelu ala, unu erila ha, nihi na ha bụ ihe na-asọ oyi.Unu ejila ihe ọ bụla e kere eke na-enupụta nìgwè mee ka mkpụrụ obi unu bụrụ ihe na-asọ oyi, unu ekwela ka ha mee ka unu bụrụ ndị na-adịghị ọcha, ha ewee mee ka unu bụrụ ndị na-adịghị ọcha.Nihi na abụ m Jehova bụ Chineke unu; unu ga-edo onwe unu nsọ, unu ga-adịkwa nsọ, nihi na adị m nsọ. Ya mere, unu ejila ihe ọ bụla e kere eke na-enupụta nìgwè mee ka mkpụrụ obi unu ghara ịdị ọcha.Nihi na abụ m Jehova onye dupụtara unu nala Ijipt iji gosi na m bụ Chineke unu; unu ga-adịkwa nsọ, nihi na adị m nsọ.Nke a bụ iwu banyere anụmanụ na anụ ufe na mkpụrụ obi ọ bụla dị ndụ nke na-agagharị nime mmiri nakwa banyere mkpụrụ obi ọ bụla na-enupụta nìgwè nelu ala,iji kpaa ókè nagbata ihe na-adịghị ọcha na ihe dị ọcha nakwa nagbata ihe e kere eke dị ndụ a pụrụ iri eri na ihe e kere eke dị ndụ a na-agaghị eri eri. 